ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *27/12/2022***

**Μια ευχάριστη έκπληξη**

Μία ευχάριστη έκπληξη επιφύλαξαν στο Δήμαρχο οι μαθητές και μαθήτριες Γυμνασίου που παρακολουθούν το κοινωνικό φροντιστήριο και τα μικρότερα παιδιά που παρακολουθούν το εργαστήριο φωτογραφίας - δύο κοινωνικές δράσεις που λειτουργούν στο πλαίσιο του Έργου του Δήμου μας «Είμαστε Όλοι Μαζί»

Φωτογράφισαν την πόλη, εμπνεύστηκαν από το σύμβολο της πόλης, έγραψαν τις συγκινητικές σκέψεις τους στο χαρτί, και έφτιαξαν μια πρωτότυπη κάρτα ευχών, την οποία πρόσφεραν στο Δήμαρχο κ. Λάμπρο Μίχο, παραμονές των Χριστουγέννων.

*Ευχόμαστε ένα « χρυσό» 2023, τόσο χρυσό όσο το σύμβολο της πόλης μας. Ευελπιστούμε να μην είναι τόσο «κόκκινο», όσο το 2022. Λευκά περιστέρια να «χαράξουν» ένα καλύτερο αύριο για την ανθρωπότητα κι οι πληγές των προηγούμενων ετών να μείνουν χαραγμένες μονάχα στη χρυσή σφαίρα.*

*Καλά Χριστούγεννα, με υγεία, ευημερία κι ευτυχία σε όλο τον κόσμο.*

*Ευχαριστούμε κ. Δήμαρχε εγκάρδια για την προσφορά της γνώσης.*

*Οι μαθητές του κοινωνικού φροντιστηρίου, Οι μαθητές του εργαστήριου φωτογραφίας.*

Τους μαθητές συνόδεψαν η υπεύθυνη του έργου « Είμαστε όλοι Μαζί» Μαρία Γκοτσοπούλου και οι καθηγήτριές τους, Ολυμπία Τουμαζάτου, Παναγιώτα Λόντου, Παναγιώτα Πουλίδα και Αθηνά Λάτση.